Nafarroako Parlamentuko Mahaiak, 2018ko urtarrilaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, Nafarroako Kutxa Fundazioari, haren jarduera gardena izateari eta interes publikora egokitzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko urtarrilaren 15ean

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioari atxikitako foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuak erantzun dezan:

Honako hau jakin nahi dut Nafarroako Kutxa Fundazioari eta fundazioaren jardueraren gardentasunari eta bere jarduera interes publikora egokitzeari buruz:

Nafarroako Gobernuak zer aldaketa egin ditu edo egin nahi ditu Nafarroako Kutxa Fundazioaren kudeaketa-moduan, haren jarduna gardenagoa izan dadin eta interes publikoari eraginkortasunez erantzun diezaion?

Iruñean, 2018ko urtarrilaren 11n

Foru parlamentaria: Maiorga Ramírez Erro